CELEX: 62019TN0734
Language: et
Date: 2019-11-04 00:00:00
Title: kohtuasi T-734/19: 4. novembril 2019 esitatud hagi – Junqueras i Vies versus parlament

23.12.2019   
            
            
               ET
            
            
               Euroopa Liidu Teataja
            
            
               C 432/68
            
         
      4. novembril 2019 esitatud hagi – Junqueras i Vies versus parlament
      (kohtuasi T-734/19)
      (2019/C 432/78)
      Kohtumenetluse keel: hispaania
      
         Pooled
      
      
         Hageja: Oriol Junqueras i Vies (Sant Joan de Vilatorrada, Hispaania) (esindaja: advokaat A. Van den Eynde Adroer)
      
         Kostja: Euroopa Parlament
      
         Nõuded
      
      Hageja palub Üldkohtul:
      tunnistada, et hagi vaidlustatud otsuse peale ja hagile lisatud dokumendid on tähtaegselt esitatud, tunnistada see hagi vastuvõetavaks, tunnistada vaidlustatud Euroopa Parlamendi presidendi akt tühiseks ning mõista kohtukulud välja kostjalt.
      
         Väited ja peamised argumendid
      
      Käesolev hagi on esitatud Euroopa Parlamendi presidendi D. Sassoli 22. augusti 2019. aasta otsuse peale, millega ta tunnistas, et tal puudub pädevus ja jättis seetõttu läbi vaatamata 4. juuli 2019. aasta taotluse, et käivitataks parlamendi kodukorra artikli 8 kohaselt menetlus kiireloomuliseks sekkumiseks, et tagada O. Junqueras i Viesi parlamendiliikme puutumatus.
      Hagi põhjenduseks esitab hageja ühe väite, mille kohaselt on rikutud Euroopa Parlamendi kodukorra artiklit 8, sest Euroopa Parlamendi president tunnistas, et tal puudub pädevus vähemalt menetleda O. Junqueras i Viesi 4. juuli 2019. aasta taotlust tema puutumatuse kaitseks, kuigi asjas olid tõsised õiguslikud kahtlused Euroopa õiguse täitmise kohta ja eelkõige Euroopa Parlamendi saadikute puutumatuse kaitse kohta; kusjuures kõik see toimus ilma mingi menetluseta ja tuginedes üksnes Junta Electoral Central de España (keskvalimiskomisjon, Hispaania) teatele, milles tunnistati O. Junqueras i Viesi saadikukoht vabaks.
      Sellega seoses väidab ta, et:
      
                  —
               
               
                  nõue anda Hispaania põhiseaduse järgimise tõotus või vanne, mida on riigisiseses õiguses nõutud, on sisuline nõue, mis rikub 1976. aasta Euroopa Parlamendi valimist käsitlevat akti.
               
            
                  —
               
               
                  Hispaania keskvalimiskomisjoni poolt saadikukoha vabaks tunnistamine sellisel põhjendusel, mida ei ole 1976. aasta Euroopa Parlamendi valimist käsitlevas aktis sätestatud, ja ilma saadikukoha asendamise mehhanismi käivitamata rikub 1976. aasta Euroopa Parlamendi valimist käsitleva akti artiklit 13, mis käsitleb Euroopa Parlamendi koosseisu.
               
            
                  —
               
               
                  Otsus on põhjendamata ja meelevaldne, kuna asjaolude ja kirjeldatud olukorraga seoses on nii Tribunal Supremo Sala Penal (Hispaania kõrgeim kohus, kriminaalkolleegium) kui ka Euroopa Liidu Kohus väljendanud tõsiseid kahtlusi Euroopa Liidu õiguse kohta, mistõttu on esitatud ja menetlusse võetud eelotsuse küsimus numbriga C-502/19.
               
            
                  —
               
               
                  Euroopa Parlamendi kodukorra artikli 8 tõlgendus peab olema kooskõlas nende õiguste ja normide maksimaalse tõhususega, mis on sätestatud ELL-is, põhiõiguste harta artiklis 39, artikli 20 lõikes 1, artikli 20 lõikes 2, artiklites 21 ja 52; Euroopa inimõiguste konventsiooni protokolli 1 artiklis 3, Euroopa Liidu privileegide ja immuniteetide protokolli nr 7 artiklis 9, 1976. aasta Euroopa Parlamendi valimist käsitleva akti artiklis 5 ning Euroopa Parlamendi kodukorra artikli 3 lõikes 1, kohtupraktikas ja kõiki neid sätteid tõlgendavates aruannetes; seetõttu on Euroopa Parlamendi presidendi põhjendamata otsus, milles see tunnistas, et tal puudub pädevus menetleda taotlust, mis oli esitatud kooskõlas Euroopa Parlamendi kodukorra artikliga 8, neid sätteid rikkuv ja tühine.